ג'ון לנוקס

ג'ון קרסון לנוקס (באנגלית: John Carson Lennox; נולד ב-7 בנובמבר 1943, באירלנד) הוא פרופסור אמריטוס באוקספורד, קיימברידג' ואוניברסיטאות נוספות, מתמטיקאי, אך נודע בעיקר מספריו והרצאותיו בתחום חקר הדתות, כמתעמת עם אתאיזם, וטוען שהנצרות קבילה מהבחינה המדעית. הוא הרבה להופיע בעימותים פומביים מפורסמים בתחום, כמו הוויכוחים מול ריצ'רד דוקינס וכריסטופר היצ'ינס. לנוקס עמית מחקר בבית הספר לעסקים באוקספורד על שם ופיק סעיד, הוא בחבר המייסדים של פורום השילוש הקדוש (טריניטי פורום) בארצות הברית, ונודע כאפולוגיסט נוצרי. ספריו עוסקים בהיבטים של מוסר ודת (נוצרית), הגות על מוסר טבעי ועל האמונה באל. בין כותרות ספריו: "האם המדע יכול להסביר הכל?" (בריטניה 2019), וגם "האם המדע קבר את האל" (בריטניה 2009) בין המוסדות בהן הרצה וקיבל תוארי כבוד הוא עמית הומבולדט באוניברסיטת וירצבורג ובאוניברסיטת פרייבורג, והרצה באקדמיות בווינה, מוסקבה, ומוסדות אקדמיים שונים בצפון אמריקה, על מקומם של כתבי הקודש הנוצריים, הגנה על הדת הנוצרית, פילוסופיה של המוסר והדת, ועל מתמטיקה. בשנת 2012 שידר סדרת הרצאות לימי צום הלנט הנוצרי, בערוץ הדת של הבי.בי.סי. לנוקס נולד בעיירה אראמךְ בצפון אירלנד ב-7 בנובמבר 1943. בשנת 1970 סיים בקיימברידג' לימודים לתואר שני ושלישי במתמטיקה, פילוסופיה, וחקר אמנות השירה. מאז המשיך להשתלם ולהרצות בעולם. הוא נשוי לסאלי, עם שלושה ילדים ומספר נכדים. פייטנית התפילות הנוצריות הסקוטית קריסטין גטי היא בת אחיו. לנוקס דובר אנגלית, רוסית, צרפתית, ספרדית וגרמנית. ב-3 באוקטובר 2007, לנוקס התעמת עם ריצ'רד דוקינס באוניברסיטת אלבאמה בבירמינגהם, נגד הדעות המופיעים בספר של דוקינס הזיית האל. באפריל 2008 נפגשו השניים בטריניטי קולג' שבאוקספור, לעימות נוסף על מנת ללבן נושאים שלא נידונו או שלא מוצו בעימות הקודם ביניהם. ב-8 באוגוסט 2008 הוא התעמת עם קריסטופר היצ'ינס, במסגרת הפסטיבל הבינלאומי של אדינבורו, בבירת סקוטלנד, בשאלה אם על אירופה לשמר את זהות העבר הנוצרי שלה, או לקבל על עצמה את האתאיזם החדש. ב-23 באוגוסט 2008 התעמת עם מיכאל שרמר, מרכז הכינוסים ווסלי, בסידני שבאוסטרליה, על קיום האל. ב-21 באוקטובר 2008, לנוקס שוב התעמת עם דוקינס, הפעם במוזיאון לתולדות ההתפתחות הטבעית של אונברסיטת אוקספורד, בנושא: האם המדע קבר את האל. העימות התקיים ביום התאריך ובאותו המקום בו נערך בשנת 1860 העימות המקורי בנושא אבולוציה והתפחות הטבע, בין תומאס הקסלי לבין סמואל ווילברפורס. ב-3 במרץ 2009, באוניברסיטת סאמפורד בבירמינגהם אלבאמה, לנוקס התעמת שנית עם היצ'ינס, ובו תקף חלק מן הטיעונים של היצ'ינס בספרו: האל אינו כביר. ב-20 ביולי 2011, לנוקס התעמת עם פטר סינגר, בבית העם במלבורן, בשאלה: היש אלוה. באוגוסט 2021 לנוקס היה אורח הכבוד בפסטיבל מלהר, בקולג' סנט קסבייר שבמומבאי, הודו. ספריו כולם באנגלית, אף שתרגם ספרות מתמטית מרוסית. 1997, מושגי יסוד בביבליה, הוצאת דפוס גוספל 1997, נצרות - אופיום או אמת? הוצאת דפוס גוספל 2001, הגדרת הנצרות. הוצאת דפוס גוספל 2001, השערת אינסופיות הקבוצות הפתירות, הוצאת קלרנדון, אנגליה 2009, הקברן של האל - האם המדע קבר את האל?, הוצאת ליאון, אנגליה 2011, שבעה ימים המחלקים את העולם, ההתחלה על פי בראשית והמדע. הוצ' זונדרבן, אנגליה. 2011, אלוהים וסטפן הוקינג, של מי העיצוב הזה בכלל?, הוצאת ליאון, אנגליה 2011, יריות עבור האל, ביקורת על האתאיזם החדש, הוצאת ליאון, אנגליה 2015, הביבליה ואתיקה, מאמר בכרך 4 של מפגשי מירטלפילד, אונטריו שבקנדה 2015, נגד הזרם: השראה מספר דניאל בעידן היחסיות, ספרי מונרך, אנגליה 2017, נחוש להאמין: שלטון האל, חופש, אמונה, ואחריות אנושית, הוצאת מונרך, אנגליה 2018, להיות אנושי באמת, גבולות הערך שלנו. כח, חירות, ויעוד. מתוך החיפוש אחר מציאות ומשמעות כרך 1, הוצ' מירטלפלד, בלפסט, צפון אירלנד. 2018, מציאת המציאות האולטימטיבית, התשובות הטובות ביותר לשאלות הגדולות ביותר. מתוך החיפוש אחר מציאות ומשמעות כרך 2, הוצ' מירטלפלד, בלפסט, צפון אירלנד. 2019, בחינת ידיעותנו, האם אנו יכולים לדעת מה שאנו צריכים לדעת? מתוך החיפוש אחר מציאות ומשמעות כרך 3, הוצ' מירטלפלד, בלפסט, צפון אירלנד. 2019, לעשות את מה שנכון לעשות. מתוך החיפוש אחר מציאות ומשמעות כרך 4, הוצ' מירטלפלד, בלפסט, צפון אירלנד. 2019, טוען שהוא עונה. כיצד איש אחד הפך למענה לשאלותנו העמוקות ביותר, מתוך החיפוש אחר מציאות ומשמעות כרך 5, הוצ' מירטלפלד, בלפסט, צפון אירלנד. 2020, איפה האל בעולם של טורפים, הוצאת הספר הטוב, אנגליה 2020, 2084, בינה מלאכותית ועתיד האנושות, הוצאת ספרי קודש נוצריים זונדרבן, מישיגן בארצות הברית 2021, כימיה קוסמית - האם ניתן לערבב את המדע והאל יחד. ספרי ליאון, אנגליה אתר האינטרנט הרשמי של ג'ון לנוקס מדיה וקבצים בנושא ג'ון לנוקס בוויקישיתוף [אתר הבית https://www.johnlennox.org] גנאלוגיה מתמטית של ג'ון לנוקס, באתר פרויקט הגנאלוגיה במתמטיקה ג'ון לנוקס, ברשת החברתית Goodreads